EkBass/fiwiki-20250220-pages-articles huggingface dataset:
Moldovan liberaalidemokraattinen puolue

Moldovan liberaalidemokraattinen puolue (lyh. PLDM) () on moldovalainen, pääministeripuolueena hallitusvastuussa oleva, eurooppamyönteinen, maan parlamentissa vahvasti edustettuna oleva keskusta-oikeistolainen konservatiivinen puolue. PLDM on Euroopan kansanpuolueen (EPP) tarkkailijajäsen. Puolueen johdossa on ollut vuodesta 2007 lähtien Vlad Filat, joka oli Moldovan pääministeri vuosina 2009–2013. Puolueen avainhenkilöihin kuuluu myös vuodesta 2013 Moldovan pääministerinä toiminut Iurie Leancă. == Vaalimenestys == Marraskuun 28. päivänä 2010 järjestetyissä Moldovan parlamenttivaaleissa PLDM sai 29,38 % äänistä, joka toi 32 paikkaa Moldovan 101 edustajan parlamenttiin kaudelle 2010–2014. Puolue on Moldovan toiseksi suurin. Eurooppamyönteisen enemmistöryhmittymän suurimpana puolueena PLDM otti pääministerivastuun itselleen edeltävien, heinäkuun 2009 vaalien tavoin. Parlamenttikauden aikana ryhmästä on eronnut yksi edustaja. Moldovassa järjestettiin parlamenttivaalit 30. marraskuuta 2014. Puolue nousi noin 20 % ääniosuudella toiseksi suosituimmaksi. == Lähteet == == Aiheesta muualla == * Puolueen verkkosivusto * Liberal Democratic Party of Moldova (PLDM, 2014 vaalit) * Tribuna – all about politics (in Moldova) Luokka:Euroopan kansanpuolue Luokka:Moldovan puolueet Luokka:Konservatiiviset puolueet
Moldovan demokraattipuolue

Moldovan demokraattipuolue (PDM) () on moldovalainen, eurooppamyönteinen, maan parlamentin kolmanneksi suurimpana ryhmänä toimiva sosiaalidemokraattinen puolue. thumb|140px|left|Puoluejohtaja Marian Lupu Puolueen johdossa on parlamentin puhemiehenä 2005–2009 ja 2010–2013 toiminut Marian Lupu. Vuosien 2010-2012 parlamentaarisen kriisin aikana Lupu toimi myös maansa virkaatekevänä presidenttinä. Marraskuun 28. päivänä 2010 järjestetyissä Moldovan parlamenttivaaleissa PDM keräsi 12,72 % äänistä, joka toi 15 paikkaa Moldovan 101 edustajan parlamenttiin kaudelle 2010–2014. Puolue oli tällä tuloksella maan kolmanneksi suurin puolue ja keskeinen osa eurooppamyönteistä hallituskoalitiota. Moldovassa järjestettiin parlamenttivaalit 30. marraskuuta 2014. Puolue sai neljänneksi eniten paikkoja parlamentissa, 19 / 101. Moldovan demokraattipuolue on Brysselissä päätoimipaikkaansa pitävän Euroopan sosialidemokraattisen puolueen (ESP) tarkkailijajäsen. == Lähteet == == Aiheesta muualla == *Puolueen verkkosivut (pdm.md) *Democratic Party of Moldova (PDM, 2014 vaalit) (e-democracy.md) *Tribuna - all about politics (in Moldova) (tribuna.md) Luokka:Moldovan puolueet Luokka:Euroopan sosialidemokraattinen puolue
Vakuutusyhtiö Karjalan pääkonttori

Vakuutusyhtiö Karjalan pääkonttori (myös Karjala-Ilmarisen talo, ) on Viipurissa sijaitseva vuonna 1943 valmistunut 11-kerroksinen rakennus, joka on korkeudeltaan 40,5 metriä. Se oli valmistuessaan Suomen korkein asuintalo. Rakennuttajina toimivat Vakuutusosakeyhtiö Karjala sekä tämän tytäryhtiö Ilmarinen. Myös ”Viipurin pilvenpiirtäjäksi” kutsutun funkistyylisen talon on suunnitellut arkkitehti Olli Pöyry. == Historia == Aikaisemmin vuokratiloissa toimineet viipurilaiset vakuutusyhtiöt Karjala ja Ilmarinen alkoivat suunnittelemaan oman toimitalon rakentamista 1930-luvun jälkipuoliskolla. Toukokuussa 1938 yhtiöt hankkivat tontin Repolan kaupunginosasta ja järjestivät talon suunnittelusta arkkitehtikilpailun. Ehdotuksia tuli määräaikaan mennessä 27, joista voittajaksi valittiin Teknillisestä korkeakoulusta vuotta aikaisemmin valmistuneen oululaisen arkkitehdin Olli Pöyryn suunnitelma.Arkkitehtiesittely: Olli Pöyry Arkkitehtuurimuseo. Viitattu 31.10.2014. Rakentaminen kolmion muotoiselle Kannaksenkadun (nyk. Leningradskoje šosse), Brahenkadun (nyk. Moskovskij prospekt) ja Myllymäenkadun (nyk. Školnaja ploštšad) rajaamalle tontille aloitettiin huhtikuussa 1939. Talon perustuksiin kätketyn perustamisasiakirjan oli laatinut viipurilainen kirjailija Viljo Kojo. Rakennustyöt kuitenkin keskeytyivät syksyllä talvisodan sytyttyä. Töitä päästiin jatkamaan jälleen jatkosodan aikana kesällä 1942, kun kaupunki vajaata vuotta aikaisemmin oli vallattu takaisin Neuvostoliitolta. Valmiiksi rakennus saatiin kesän 1943 aikana. Sen kokonaiskustannukset olivat 19,3 miljoonaa markkaa eli nykyrahassa noin 3,6 miljoonaa euroa. == Arkkitehtuuri == Funkistyylinen rakennus käsittää 11 maanpäällistä ja kaksi kellarikerrosta. Kaksi ensimmäistä kerrosta tehtiin liike- ja toimistokäyttöön. Katutasossa toimi J. Heitto Oy:n kauppa ja talon rakennuttaneet vakuutusyhtiöt puolestaan sijoittuivat toiseen kerrokseen. Ensimmäisessä kerroksessa Brahenkadun puolella oli myös autotalleja.Выборг. Дом страхового общества "Карьяла" Житие меломана-фетишиста, 21.8.2012. Viitattu 31.10.2014 Toimistotilojen jälkeen kahdeksan seuraavaa kerrosta oli asuntoja ja ylimpänä sijaitsi sisäänvedetty ullakkokerros. Kolmionmuotoiselle tontille rakennettu talo on myös itse pohjapiirustukseltaan saman mallinen. Erikoista rakennuksessa on lisäksi sen Brahenkadun puoleinen kaareva julkisivu. Talon 40 huoneistoa olivat nykyaikaisesti varusteltuja, niihin kuului muun muassa sähköliesi ja jääkaappi. Suurimmissa huoneistoissa on myös parveke, takka sekä oma huone palvelijalle. Ylimmässä kerroksessa sijaitsivat rakennuksen yhteiset tilat, joita olivat sauna, pesutupa ja kuivaushuone. Lisäksi ullakkokerroksessa on kattoterassi, josta avautuu näköala yli koko kaupungin. Talo varustettiin kahdella hissillä ja loistokkuudesta kertoi myös rappukäytävissä materiaalina käytetty graniitti. == Lähteet == *”Viipurin pilvenpiirtäjä” Vakuutusyhtiö Ilmarisen historiikki ===Viitteet=== == Aiheesta muualla == *Vakuutusyhtiö Karjalan pääkonttori VirtuaaliViipurissa *Kuvia rakennuksesta venäjänkielisessä blogissa Luokka:Viipurin rakennukset ja rakennelmat
Juho Heitto

Johannes (Juho) Heitto (31. maaliskuuta 1887 Miehikkälä – 28. joulukuuta 1967 Helsinki) oli suomalainen liikemies ja kansanedustaja. Hänet tunnetaan Viipurissa aloittaneen ja sodan myötä Helsinkiin siirtyneen J. Heitto Oy:n perustajana. Tukku- ja vähittäiskauppaa harjoittanut yritys päätyi sittemmin Saastamoinen Yhtymä Oy:n omistukseen. Heitto oli myös muun muassa viipurilaisen Maakuntain Margariini Oy:n perustaja.Heitto, Johannes (Juho) Porvarillisen työn arkisto. Viitattu 31.10.2014. Kokoomuksen kansanedustajana Juho Heitto toimi vuosina 1948–1954. Kauppaneuvoksen arvonimi hänelle myönnettiin 1957. == Lähteet == == Aiheesta muualla == * Luokka:Kansanedustajat Luokka:Kansallisen Kokoomuksen poliitikot Luokka:Viipurin kaupunginvaltuutetut Luokka:Viipurin maalaiskunnan kunnanvaltuutetut Luokka:Kymen vaalipiiri Luokka:Suomalaiset liikemiehet Luokka:Kauppaneuvokset Luokka:Vuonna 1887 syntyneet Luokka:Vuonna 1967 kuolleet
Irlannin tasavaltalaisarmeija (täsmennyssivu)

Irlannin tasavaltalaisarmeija (, IRA) voi tarkoittaa muun muassa seuraavia Irlannissa tai Pohjois-Irlannissa toimineita aseellisia tasavaltalaisjärjestöjä tai näiden ryhmiä: *Irlannin tasavaltalaisarmeija, vuonna 1917 perustettu puolisotilaallinen järjestö *Virallinen IRA, Official IRA (OIRA), vuonna 1969 perustettu IRA:n seuraaja *Väliaikainen IRA, Provisional IRA (PIRA, myös pelkkä IRA), vuonna 1969 perustettu IRA:n seuraaja *Continuity IRA (CIRA), 1990-luvulla syntynyt PIRA:n jatkaja *Real IRA (RIRA), vuonna 1997 perustettu PIRA:n jatkaja
Aleksandr Zahartšenko

Aleksandr Vladimirovitš Zahartšenko (, ; 26. kesäkuuta 1976 Donetsk – 31. elokuuta 2018 Donetsk) oli ukrainalainen poliitikko ja sotilas. Hän toimi vuosina 2014–2018 Itä-Ukrainan Venäjä-mielisten separatistien perustaman tunnustamattoman Donetskin kansantasavallan johtajana. Koulutukseltaan Zahartšenko oli sähköasentaja ja sotilasarvoltaan majuri. Aleksandr Zahartšenko nousi Donetskin kansantasavallan pääministeriksi sotilaallisesta Oplot-järjestöstä elokuussa 2014 venäläisen Aleksandr Borodain jälkeen, samoihin aikoihin kuin myös "kansantasavallan puolustusministerinä" toiminut Igor Girkin (eli Strelkov) vetäytyi Venäjälle. Zahartšenko toimi Donetskin kansantasavallan edustajana Minskin tulitaukosopimusneuvottelussa syyskuussa 2014. Samassa kuussa Zahartšenko asetettiin Ukrainan kriisiin liittyvälle Euroopan yhteisön pakotelistalle. Separatistialueella 2. marraskuuta järjestetyissä parlamenttivaaleissa Zahartšenkon puolueen lista voitti ylivoimaisesti, ja presidentinvaalin tuloksena Zahartšenko nimitettiin "valtionpäämieheksi" 4.11.2014. Ennen vaaleja hän antoi lausuntoja uusiin sotatoimiin valmistautumisesta. Zahartšenko kuoli 31. elokuuta 2018 Donetskin kaupungissa sijaitsevassa kahvilassa tapahtuneessa räjähdyksessä, josta separatistit ja Moskova syyttävät Ukrainaa. ==Lähteet== Luokka:Ukrainalaiset poliitikot Luokka:Ukrainalaiset henkirikosten uhrit Luokka:Itä-Ukrainan sota Luokka:Donetskin kansantasavallan henkilöt Luokka:Vuonna 1976 syntyneet Luokka:Vuonna 2018 kuolleet
Hannamari Shakya

Hannamari Shakya (s. 1969 Helsinki) on suomalainen valokuvaaja ja Raw View -lehden päätoimittaja.Ilkka Karisto, Intohimoinen lehdentekijä, Journalisti, viitattu 31.10.2014 Shakya on valmistunut Lahden muotoiluinstituutistaCyberlab, viitattu 31.10.2014. Hän työskentelee valokuvaajana, Aalto-yliopistossa tuottajana ja on perustamansa Raw View -valokuvalehden päätoimittaja.Jarkko Jokelainen, Raw View ui vastavirtaan, Helsingin Sanomat 31.10.2014 sivu B 1-2 Vuonna 2016 hänelle myönnettiin valokuvataiteen valtionpalkinto. == Lähteet == Luokka:Suomalaiset valokuvaajat Luokka:Suomalaiset päätoimittajat Luokka:Vuonna 1969 syntyneet Luokka:Elävät henkilöt
Pyhän Margaretin kirkko (West Hoathly)

Pyhän Margaretin kirkko () on 1000-luvun lopulla pystytetty anglikaaninen kyläkirkko West Hoathlyn seurakunnassa West Sussexissa. Kirkon hautausmaa tunnetaan useista hyvin säilyneistä hautamuistomerkeistään, joiden kunnostamiseen saatiin avustus Heritage Lottery Fund -säätiöltä vuosina 1996–1997. Hautausmaata on laajennettu 1700-, 1800- ja 1900-luvuilla. == Lähteet == Luokka:Kivikirkot Luokka:Grade I -luokan kirkot West Sussexissa
Keith Holyoake

Keith Jacka Holyoake (['hoʊlioʊk], 11. helmikuuta 1904 Pahiatua, Uusi-Seelanti – 8. joulukuuta 1983)Keith Jacka Holyoake Facts , Encyclopedia of World Biography 2010. The Gale Group, Inc. Your Dictionary. Viitattu 31.10.2014. oli uusiseelantilainen poliitikko, joka toimi Uuden-Seelannin pääministerinä 1960–1972 ja kenraalikuvernöörinä 1977–1980. Hän edusti keskustaoikeistolaista kansallispuoluetta (National Party).Wood, G. A.: Holyoake, Keith Jacka, Te Ara, The Dictionary of New Zealand Biography. Viitattu 31.10.2014. Maanviljelijä Holyoake valittiin Uuden-Seelannin parlamenttiin ensi kerran vuonna 1932,Möller, Knud: ”Holyoake, Keith Jacka (1904)”, teoksessa ja vuonna 1949 muodostetussa hallituksessa hän toimi varapääministerinä ja maatalousministerinä. Holyoake toimi Sir Sidney Hollandin sairastuttua väliaikaisena pääministerinä muutaman kuukauden ennen vaaleja 1957. Kansallispuolue hävisi vaalit työväenpuolueelle, ja Holyoake toimi seuraavat kolme vuotta opposition johtajana. Hänen johdollaan kansallispuolue voitti vuoden 1960 vaalit ja kolmet parlamenttivaalit sen jälkeen niin, että Holyoake pysyi pääministerinä 12 vuoden ajan vuoteen 1972 saakka. Vain kaksi henkilöä on toiminut Uuden-Seelannin pääministerinä häntä pidempään: Richard Seddon (1893-1906) ja William Massey (1912-1925). Pääministerikautensa jälkeen Holyoake palasi toimimaan parlamentissa. Vuonna 1975 hän osallistui aktiivisesti Robert Muldoonin voitokkaaseen vaalikampanjaan ja nimitettiin hallitukseen uudella muodollisella nimikkeellä Minister of State. Vuosina 1977–1980 Holyoake toimi Uuden-Seelannin kenraalikuvernöörinä, vaikkei virkaan yleensä ollut tapana nimittää aktiivipoliitikkoja. Hänelle on muiden arvonimien lisäksi myönnetty Sukkanauharitarikunnan jäsenyys ainoana Uudessa- Seelannissa asuvana. ==Lähteet== ==Kirjallisuutta== *Doughty, Ross A.: The Holyoake Years (1977) * Gustafson, Barry: The New Zealand National Party: The First Fifty Years (1986). ISBN 0-474-00177-6. * Gustafson, Barry: Kiwi Keith: a biography of Keith Holyoake (2007). ISBN 978-1-86940-400-0. Luokka:Uuden- Seelannin pääministerit Luokka:Uuden-Seelannin puolueiden puheenjohtajat Luokka:Maatalousministerit Luokka:Vuonna 1904 syntyneet Luokka:Vuonna 1983 kuolleet
Neittamojärvi

Neittamojärvi on Satakunnassa Euran ja Rauman rajalla Neittamon kylässä sijaitseva järvi. Se kuuluu Eurajoen vesistön Isosuon-Ahmasjärven valuma- alueeseen. == Maantiede == Neittamojärven pinta-ala on 27 hehtaaria ja se on noin kilometrin pitkä ja 400 metriä leveä. Järven luusua sijaitsee järven koillispäässä, mistä 5,0 kilometriä pitkä Neittamonoja kulkee suuren Isosuon kautta ja yhtyy Ahmasojaan Savikon peltoaukean pohjoispäässä. Järveen laskee kaakon suunnasta noin 1,7 kilometriä pitkä Makkarkoskenoja, joka tuo vettä Lavajärvestä. Järvien korkeusero on 8 metriä. Järvellä on rantaviivaa 3,1 kilometriä, josta pääosa on moreenipohjaista metsää. Järven pohjoispuolella on peltoon päättyviä rantoja, joita reunustaa järviruovikko. Erityisesti järven etelärannalla on runsaasti loma-asuntoja. Hieman yli puolet Neittamojärvestä, eli järven länsipää, kuuluu entiseen Lapin kuntaan ja nykyiseen Rauman kaupunkiin, ja järven itäpää kuuluu Euraan. Järvelle pääsee Euraan ja Lappiin johtavalta tieltä. == Luonto == Neittamojärven valuma-alue on pinta-alaltaan 8,6 km² ja siihen kuuluu ympäröiviä metsiä ja Lavajärven valuma-alue. Se sisältää 5 % peltoja, 84 % metsiä ja 11 % järviä. Järven happitilanne on hyvä ja vesi on lievästi rehevöitynyttä, vaikka sen läpi virtaa vesi. Ravinteiden runsaus voidaan selittää loma-asunnoista, maataloudesta ja metsäojituksesta johtuvaksi. Veden laatu on tyydyttävä. Järvessä ei elä arvokaloja eikä sitä pidetä arvokkaana lintujärvenä. Järvessä viihtyy ainakin jokirapu, hauki, ahven, särki, kuha, lahna ja kiiski, jotka ovat alkuperäisiä lajeja, sekä ankerias, joka on istutettu laji. === Säännöstelyn tarve === Rantojen asukkaat ovat kokeneet kevättulvien ja kesäkuivuuden aiheuttamat pinnanvaihteut kiusallisiksi ja aikovat aloittaa järven vedenkorkeuden säännöstelyn. Tämä tehtäisiin perkaamalla lasku-uomaa ja rakentamalla luusuaan pohjapato. Sillä voidaan pitää kesäveden korkeutta ylempänä ja toisaalta juoksuttaa kevättulvien vesiä vuolaammin pois. == Lähteet == == Aiheesta muualla == * Euran kunta: Neittamojärvi-yhdistys ry:n avustus * Iltalehti: Veden laadusta... * Luokka:Eurajoen vesistö Luokka:Euran järvet Luokka:Lapin (Rauma) järvet
Åbergin museo

Åbergin museo on sarjakuviin ja leluihin keskittynyt museo, joka sijaitsee Ruotsissa Håbon kunnan Bålstassa. Sen on perustanut Lasse Åberg vuonna 2002.Mattias Henrikson: Alla dessa utflykter runt Stockholm. Ordalaget 2013. Kappale Åbergs museum - Konst, serier och leksaker, s. 106-107. Leikkikalukokoelmassa on sadoittain esineitä vuosilta 1928-1940 ja se on samalla yksi maailman suurimmista Disney-aiheisista kokoelmista. Museossa on myös paljon sarjakuvaoriginaaleja ja taidekokoelma, jossa on mm. Andy Warholin ja Pablo Picasson teoksia. == Lähteet == == Aiheesta muualla == * Museon kotisivut Luokka:Ruotsin museot Luokka:Håbon kunta
Joseph Iléo

Joseph Iléo (15. syyskuuta 1921 – 19. syyskuuta 1994) tunnettu myöhemmin nimellä Sombo Amba Ileo,Democratic Republic of the Congo , Cartage. oli Leopoldvillen Kongon pääministeri pari viikkoa syyskuussa 1960 ja uudelleen helmikuusta elokuuhun 1961. Filosofian ja sosiologian opettajana ja journalistina toiminut Iléo liittyi 1958 Patrice Lumumban johtamaan Kongon kansallisliikkeeseen (MNC). Seuraavana vuonna hän oli mukana epäonnistuneessa vallankaappauksessa Lumumban syrjäyttämiseksi. Sen jälkeen Iléo liittoutui Joseph Kasa-Vubun johtaman ABAKO-järjestön kanssa. Kongon itsenäistyessä 1960 Iléo nousi senaatin puheenjohtajaksi. Lumumban tultua murhatuksi presidentti Kasa-Vubu olisi halunnut Iléosta pääministeriä, mutta sekavassa tilanteessa valta keskittyi pääesikuntapäällikkö Mobutu Sese Sekolle. Helmikuussa 1961 Iléo nimitettiin uudelleen pääministeriksi, mutta siirtyi elokuussa kulttuuri- ja tiedotusministeriksi.Ilvessalo, Jaakko: ”Ileo, Joseph (1922)”, teoksessa Maaliskuusta joulukuuhun 1979 Iléo toimi parlamentin puhemiehenä. Huhtikuussa 1990 hän perusti uuden puolueen, Democratic Social Christian Party (PDSC), ja toimi sen puheenjohtajana kuolemaansa 1994 saakka. ==Lähteet== Luokka:Kongon demokraattisen tasavallan historia Luokka:Vuonna 1921 syntyneet Luokka:Vuonna 1994 kuolleet Luokka:Kongon demokraattisen tasavallan pääministerit
Vira bruk

Vira bruk (myös Wira bruk) on entinen rautaruukki ja nykyinen pientaajama Ruotsissa Österåkerin kunnassa. == Historia == Aikoinaan Viran ruukki oli maan suurin asepaja.Mattias Henrikson: Alla dessa utflykter runt Stockholm. Ordalaget 2013. Kappale Wira bruk - Landets största vapensmedja, s. 80–83. Se sai yksinoikeuden 1640-luvulla valmistaa kruunulle lyönti- ja pistoaseita. Rauhallisemmalla vapauden ajalla alettiin valmistaa viikatteita, sahanteriä ja kirveitä. Kirveistä tuli tärkein tuote 1800-luvun loppupuolella, kun viikatteen rooli maataloudessa oli pienentynyt. Suuressa pajassa loppuivat työt 1920-luvulla, mutta pienessä pajassa viimeinen seppä työskenteli vuoteen 1948 kuolemaansa asti. Sitten ruukkialue restauroitiin joidenkin vuosien taantuman jälkeen ja avattiin yleisölle. == Lähteet == == Aiheesta muualla == * Ruukin kotisivut * Stockholms läns museum besöksmål * Stockholms läns museum Luokka:Österåkerin kunta Luokka:Ruotsin pientaajamat Luokka:Ruotsin ruukit
Alif

Alif (, ) on arabialaisen kirjaimiston ensimmäinen kirjain. Se vastaa heprealaisen kirjaimiston kirjainta alef (א). Yksinään esiintyvä alif kirjoitetaan erillisenä pystyviivana (ا), ja toisen kirjaimen jälkeen se liitetään edeltävään kirjaimeen (esim. سا sā). Lām-kirjaimen ja alifin yhdistelmällä on poikkeuksellinen ligatuurimuoto, joka yksinään esiintyvänä kirjoitetaan لا lā ja toisen kirjaimen jälkeen ‍لا (esim. سلا slā). Alifia tai lā-ligatuuria ei koskaan liitetä seuraavaan kirjaimeen. Historiallisesti alifilla on merkitty konsonanttiäännettä . Nykyarabiassa alifia käytetään ennen kaikkea pitkän vokaalin ā ilmaisemiseen. Sillä voidaan merkitä myös glottaaliklusiilin jälkeistä lyhyttä vokaalia sanan alussa, jolloin konsonantti ilmaistaan alifin ylä- tai alapuolelle kirjoitettuna hamza- tarkkeena (أ tai إ). Tarkkeellista muotoa آ (’alif madda) käytetään ilmaisemaan yhdistelmää ’ā , esimerkiksi sanassa ”Koraani” (arab. القرآن‎, al- Qur’ān). Persiassa alif äännetään sanan keskellä vokaalina â ja sanan alussa joko vokaalina a , e tai o sanasta riippuen. Sanan alussa â kirjoitetaan madda-tarkkeellisella alifilla (آ). == Lähteet == * === Viitteet === Luokka:Arabialaiset kirjaimet
Kangastus 38

Kangastus 38 (Hägring 38) on Kjell Westön vuonna 2013 ilmestynyt romaani. Teos voitti Pohjoismaiden neuvoston kirjallisuus­palkinnon lokakuussa 2014. Teos oli myös Finlandia-palkintoehdokas vuonna 2013. Ruotsin radio myönsi maaliskuussa 2014 teokselle Romaanipalkinnon. Teos kuvaa elämää Helsingissä kesällä ja syksyllä 1938. == Lähteet == == Aiheesta muualla == *Otava.fi: Kjell Westö - Kangastus 38 Luokka:Vuoden 2013 kirjat Luokka:Kjell Westön teokset Luokka:Pohjoismaiden neuvoston kirjallisuuspalkinnon saaneet teokset
Banastre Tarleton

Banastre Tarleton (21. elokuuta 1754 – 15. tammikuuta 1833) oli brittiläinen sotilas ja poliitikko. Parhaiten hänet muistetaan Yhdysvaltain vapaussodasta, jossa hän taisteli Englannin puolella George Washingtonin johtamaa siirtokuntien armeijaa vastaan.Lanning 2009. s. 136. Tarletonin sotilaallinen kyvykkyys toi hänelle nopeasti mainetta brittien keskuudessa. Hän oli erinomainen ratsastaja ja hyödynsi taitoaan ratsain suoritettavassa sodankäynnissä. Samalla Tarletonista tuli vihatuin brittiupseeri amerikkalaisten silmissä ja lehdistö antoi hänelle liikanimiä kuten "Verinen Ban" ja "teurastaja".Howley 2008. s. 78. Palattuaan Englantiin Tarleton loi sotilaallisen uransa lisäksi poliittisen uran alahuoneen jäsenenä 1790-1812.Babits 1993. s. 12. Hän edusti alahuoneessa Liverpoolia ja tuli parhaiten tunnetuksi orjien vapauttamisen vastustamisesta ja orjakaupan tukemisesta.Lanning 2009. s. 138. Tarleton kuoli Herefordshiren maakunnassa Englannissa tammikuussa 1833 unohdettuna sotasankarina.Lanning 2009. s. 138. == Lähteet == * * * === Viitteet === Luokka:Bathin ritarikunta Luokka:Brittiläiset kenraalit Luokka:Brittiläiset poliitikot Luokka:Yhdistyneen kuningaskunnan alahuoneen jäsenet Luokka:Baronetit Luokka:Yhdysvaltain vapaussota Luokka:Vuonna 1754 syntyneet Luokka:Vuonna 1833 kuolleet
Fantasia (maalaus)

Fantasia on kahden Magnus Enckellin vuonna 1895 valmistuneen teoksen nimi. Toinen on vesiväri- ja guassimaalaus (7×44 cm, Ateneumin taidemuseo), toinen guassityö (63,5×41,4 cm, Mikkelin taidemuseo, Airion kokoelma). Näistä Mikkelin taidemuseon versio on aikaisempi, ja sitä pidetään keskeneräisempänä ja värillisesti vahvempana. Fantasiat kuuluvat Enckellin ensimmäisiin mytologia-aiheisiin maalauksiin, ja hän aloitti niiden luonnostelun Italiassa syksyllä 1894. Hän maalasi Fantasiasta useita luonnoksia, mutta lopulliseen muotoonsa se valmistui Firenzessä 1895. Sen vahva väritys poikkeaa hänen aikaisemmista symbolistisista töistään. Fauni-maalaus, joka valmistui samoihin aikoihin, kuuluu myös Enckellin Fantasia-aiheisiin. Enckell työsti samaan aikaan Melankolia-teosta, joka toteutukseltaan ja aiheeltaan poikkesi Fantasioiden teknisestä keveydestä. Molemmissa Fantasioissa esiintyy ruusuilla seppelöity nuorukainen lammen rannalla haltioitunut ilme kasvoillaan. Lammella ui mustia ja valkeita joutsenia. Enckell itse kuvaili teosta ystävälleen Yrjö Hirnille Milanossa 21. marraskuuta 1894 päivätyssä kirjeessään näin: ”Nuorta bakkanttifiguuria ympäröi joukko tummaa vettä vasten piirtyviä mustia joutsenia. Taustalla on ruskeita sypressejä, Bacchuksen punainen temppeli ja vahvana sininen taivas. Sypressien välissä uiskentelee joukko valkoisia joutsenia kohti mustien ryhmää.” Valon ja pimeyden luoma kontrasti on teosten ilmaisuissa olennaista ja näkyvintä. Teoksia voidaan tulkita 1890-luvulla suosituksi tulleen Nietzschen dualistisen taiteenkäsityksen kautta. Valkoiset joutsenet ovat Apollonin lintuja, jotka ovat lähestymässä mustia joutsenia ja ikään kuin peittoavat tummien lintujen mustuuden, synnyttäen siten yhdessä riemun ja melankolian harmonisen ykseyden. Teoksissa on näin luettavissa Orfeus-myytin tulkintaa, missä Orfeus häilyy kahden erilaisen, apollonisen ja dionyysisen olemisen välillä. Fantasioita ei voida kuitenkaan tulkita vain yhdestä lähteestä. Enckellille oli tyypillistä yhdistellä aiheita monista tarinoista. Myös luonnon merkitys fantasia-aiheissa on olennainen, tiivis yhteys mallin ja luonnon välillä vahvistaa maalausten aistillisuutta. == Lähteet == Luokka:Symbolistiset maalaukset Luokka:Magnus Enckellin maalaukset Luokka:Ateneumin kokoelmat
Jean-Victor Poncelet

Jean-Victor Poncelet (1. heinäkuuta 1788 Lorraine – 22. joulukuuta 1867 Pariisi) oli Napoleonin sotien aikainen ranskalainen prikaatinkenraali ja matematiikan professori. Hän opiskeli Pariisissa École Polytechniquessa ja myöhemmin toimi tämän korkeakoulun johtajana. Hän opiskeli myös Metzin sotilasakatemiassa. Poncelet osallistui Napoleonin hyökkäykseen Venäjälle, ja hänen katsottiin kaatuneen Krasnoissa. On todettu, että insinöörin univormu oli hänen pelastuksensa. Kun havaittiin, että hän kuitenkin hengittää, hänet otettiin venäläisten vangiksi. Hän joutui marssimaan ankaran talven läpi jopa 40 asteen pakkasessa Saratoviin asti. Hänen ensimmäiset projektiivista geometriaa käsittelvät tutkimuksensa syntyivät sotavankeudessa. Palattuaan Ranskaan hän päätyi osin vaatimattomampiin tehtäviin velvollisuudentuntonsa vuoksi. Hän toimi toki muun muassa puolustuskomiteassa ja Lontoon ja Pariisin maailmannäyttelyiden esimiehenä. Vuonna 1822 hän julkaisi kuuluimman työnsä Traité des propriétés projectives des figures eli projektiivisen geometrian järjestelmällinen esitys. Hänet tunnetaan muun muassa Ponceletin–Steinerin lauseesta. ==Lähteet== == Aiheesta muualla == * Luokka:Ranskalaiset kenraalit Luokka:Ranskalaiset matemaatikot Luokka:Ranskan tiedeakatemian jäsenet Luokka:Vuonna 1788 syntyneet Luokka:Vuonna 1867 kuolleet
Nagara-luokka

Nagara-luokka () oli keisarillisen Japanin laivaston kuuden vuosina 1920-1924 valmistetun aluksen muodostama kevyt risteilijäluokka. Luokan kaikki alukset tuhoutuivat toisessa maailmansodassa. == Alukset == Nagara-luokan kevyet risteilijätWhitley, M. J. s. 162 Nimi Telakka Kölinlasku Vesille Valmis Kohtalo Nagara Sasebon laivastoarsenaali 9. syyskuuta 1920 25. huhtikuuta 1921 21. huhtikuuta 1922 upotettu 7. elokuuta 1944 Isuzu Uraga Dock Company 10. elokuuta 1920 29. lokakuuta 1921 15. elokuuta 1923 upotettu 7. elokuuta 1945 Yura Sasebon laivastoarsenaali 21. toukokuuta 1921 15. helmikuuta 1922 20. maaliskuuta 1923 miehistönsä upottama 25. lokakuuta 1942 Natori Mitsubishi, Nagasaki 14. joulukuuta 1920 16. helmikuuta 1922 15. syyskuuta 1922 upotettu 18. elokuuta 1944 Kinu Kawasaki, Kōbe 17. tammikuuta 1921 29. toukokuuta 1922 10. marraskuuta 1922 upotettu 26. lokakuuta 1944 Abukuma Uraga Dock Company 8. joulukuuta 1921 16. maaliskuuta 1923 26. toukokuuta 1925 upotettu 26. lokakuuta 1944 == Lähteet == * * === Viitteet === *
Nara (Mali)

Nara on maalaiskunta ja sen keskuskylä sekä Koulikoron alueen Naran piirin hallinnollinen keskus Malissa. Se sijaitsee lähellä Mauritanian rajaa 295 kilometriä Koulikorosta maanteitse pohjoiseen. Kunnassa on 33 200 asukasta (vuonna 2009). Naran kunta rajoittuu idässä Naran piirin Guénéiben, etelässä Guirén ja Ouagadoun ja lännessä Korongan kuntiin sekä pohjoisessa Mauritaniaan. Pinnanmuodostukseltaan alue on hiekkaista tasankoa. Se kuuluu Sahelin vyöhykkeeseen. Kuntaan kuuluu 17 kylää. Asukkaista suurin osa on maureja. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maapähkinä, pavut ja okra. Kotieläimiä ovat naudat, lampaat, vuohet, aasit, hevoset, kamelit ja siipikarja. Lisäksi harjoitetaan kalastusta, käsityöammatteja ja kaupankäyntiä. Kunnassa ja piirissä ei ole lainkaan teollisuutta. Narasta on maantieyhteydet Nioroon, Nionoon, Kolokaniin ja Mauritaniaan. Lähistöllä on käyttämätön lentokenttä. Palveluihin kuuluvat koulut ja piirin poliklinikka. ==Lähteet== Luokka:Malin kunnat Luokka:Naran piiri
Janne Rauhansalo

Janne Rauhansalo (s. 26. helmikuuta 1966) on aktiiviuransa päättänyt suomalainen kymmenottelija. Seuratasolla hän edusti koko uransa ajan Savonlinnan Rientoa. Kalevan kisoista Rauhansalo saavutti kymmenottelun pronssia vuonna 1988. Virallisissa kilpailuissa hän ei ole esiintynyt vuoden 1990 jälkeen. == Lähteet == Luokka:Suomalaiset yleisurheilun moniottelijat Luokka:Vuonna 1966 syntyneet Luokka:Elävät henkilöt
Kari Suominen

Kari Suominen (s. 18. huhtikuuta 1958) on suomalainen kestävyysjuoksija. Seuratasolla hän edusti vuoteen 2008 saakka Hämeenlinnan Tarmoa, jonka jälkeen siirtyi Hämeenlinnan Kisan riveihin. Hänen valmentajanaan on toiminut Risto Salminen. Ulkoratojen SM-kisoista Suominen on saavuttanut tiejuoksun hopeaa 20 kilometrin matkalta vuonna 1987 sekä maratonilta kaksi hopeaa vuosina 1985 ja 1988 sekä pronssia vuonna 1987. == Lähteet == Luokka:Suomalaiset kestävyysjuoksijat Luokka:Vuonna 1958 syntyneet Luokka:Elävät henkilöt
Per-Ole Holmnäs

Per-Ole Holmnäs (s. 8. toukokuuta 1961 Pietarsaari) on aktiiviuransa päättänyt suomalainen kestävyysjuoksija. Seuratasolla hän edusti koko uransa ajan IF Ålandia ja hänen valmentajanaan toimi Allan Korpi. Ulkoratojen SM-kisoista Holmnäs saavutti pronssia maratonilta vuonna 1988. Lisäksi hän voitti sisäratojen SM-kisoista hopeaa 5 000 metrin juoksussa vuonna 1987. Virallisissa kilpailuissa hän ei ole esiintynyt vuoden 1990 jälkeen. == Lähteet == Luokka:Suomalaiset kestävyysjuoksijat Luokka:Vuonna 1961 syntyneet Luokka:Elävät henkilöt
Aija Ollila

Aija Ollila (s. 27. heinäkuuta 1967) on aktiiviuransa päättänyt suomalainen yleisurheilija ja lentopalloilija. Ollila on urheillut muun muassa seitsenottelussa. Seuratasolla hän edusti koko uransa ajan Vähänkyrön Viestiä ja hänen valmentajanaan toimi Osmo Ylitalo. Kalevan kisoista Ollila saavutti seitsenottelusta kaksi hopeaa vuosina 1984 ja 1988. Virallisissa kilpailuissa hän ei ole esiintynyt vuoden 1992 jälkeen. Lisäksi Ollila on kilpaillut myös muun muassa 400 metrin aitajuoksussa, mistä hänellä on 12-vuotiaiden tyttöjen Suomen ennätys ajalla 74,5 sekuntia. Ollila on pelannut myös lentopalloa laitahyökkääjänä Vaasan Vasamassa 1970- ja 1980-luvuilla, ollen mukana useassa joukkueen Suomen mestaruudessa. Hän pelasi Suomen maajoukkueessa 51 maaottelua vuosina 1990–1992. == Lähteet == Luokka:Suomalaiset yleisurheilun moniottelijat Luokka:Suomalaiset lentopalloilijat Luokka:Vuonna 1967 syntyneet Luokka:Elävät henkilöt
Tiina Tuononen

Tiina Anneli Tuononen (s. 23. lokakuuta 1961 Kemiö) on aktiiviuransa päättänyt suomalainen seitsenottelija. Seuratasolla hän edusti vuodesta 1984 lähtien Turun Urheiluliittoa ja hänen valmentajanaan toimi Hannu Rautala. Kalevan kisoista Tuononen saavutti seitsenottelusta hopeaa vuonna 1982 sekä kaksi pronssia vuosina 1986 ja 1988. Lisäksi hän oli viestijuoksun SM-kisoissa mukana voittamassa 4 × 100 metrin viestijuoksusta kultaa vuonna 1985 ja pronssia vuonna 1988 sekä 4 × 800 metrin viestijuoksusta pronssia vuonna 1993. Sisäratojen SM-kilpailuista Tuononen saavutti viisiottelusta kaikkiaan kahdeksan mitalia; kolme kultaa vuosina 1983, 1986 ja 1986, kolme hopeaa vuosina 1979, 1980 ja 1984 sekä kaksi pronssia vuosina 1978 ja 1988. Virallisissa kilpailuissa hän ei ole esiintynyt vuoden 1993 jälkeen. == Lähteet == Luokka:Suomalaiset yleisurheilun moniottelijat Luokka:Vuonna 1961 syntyneet Luokka:Elävät henkilöt
AHL-kausi 2012–2013

AHL-kausi 2012-13 oli AHL-liigan 77. kausi. Runkosarja alkoi 12. lokakuuta 2012, ja päättyi 21. huhtikuuta 2013. Pudotuspelit ja Calder Cupin voitti Grand Rapids Griffins. == Runkosarja == Joukkue voitti divisioonansa ja pääsi pudotuspeleihin Joukkue pääsi pudotuspeleihin Joukkue ei päässyt pudotuspeleihin'' === Itäinen konferenssi === Atlantic Division O V H JAH RLH P TM PM y–Providence Bruins (BOS) 76 50 21 0 5 105 222 183 x–Portland Pirates (PHX) 76 41 30 3 2 87 230 233 x–Manchester Monarchs (LA) 76 37 32 3 4 81 219 209 e–Worcester Sharks (SJ) 76 31 34 4 7 73 191 228 e–St. John's IceCaps (WPG) 76 32 36 3 5 72 195 237 Northeast Division O V H JAH RLH P TM PM y–Springfield Falcons (CBJ) 76 45 22 5 4 99 235 186 e–Connecticut Whale (NYR) 76 35 32 6 3 79 213 222 e–Bridgeport Sound Tigers (NYI) 76 32 32 7 5 76 218 242 e–Albany Devils (NJ) 76 31 32 1 12 75 193 225 e–Adirondack Phantoms (PHI) 76 31 38 3 4 69 187 223 East Division O V H JAH RLH P TM PM y–Syracuse Crunch (TB) 76 43 22 6 5 97 247 201 x–Binghamton Senators (OTT) 76 44 24 1 7 96 227 188 x–Wilkes-Barre/Scranton Penguins (PIT) 76 42 30 2 2 88 185 178 x–Hershey Bears (WSH) 76 36 31 3 6 81 204 196 e–Norfolk Admirals (ANA) 76 37 34 4 1 79 188 207 === Läntinen konferenssi === North Division O V H JAH RLH P TM PM y–Toronto Marlies (TOR) 76 43 23 3 7 96 237 199 x–Rochester Americans (BUF) 76 43 29 3 1 90 234 209 e–Lake Erie Monsters (COL) 76 35 31 3 7 80 211 220 e–Abbotsford Heat (CGY) 76 34 32 4 6 78 171 198 e–Hamilton Bulldogs (MTL) 76 29 41 1 5 64 159 228 Midwest Division O V H JAH RLH P TM PM y–Grand Rapids Griffins (DET) 76 42 26 4 4 92 234 205 x–Milwaukee Admirals (NSH) 76 41 28 4 3 89 197 200 e–Rockford IceHogs (CHI) 76 42 31 2 1 87 246 225 e–Chicago Wolves (VAN) 76 37 30 5 4 83 204 207 e–Peoria Rivermen (STL) 76 33 35 5 3 74 183 218 South Division O V H JAH RLH P TM PM y–Texas Stars (DAL) 76 43 22 5 6 97 235 201 x–Charlotte Checkers (CAR) 76 42 26 4 4 92 226 202 x–Oklahoma City Barons (EDM) 76 40 25 2 9 91 240 228 x–Houston Aeros (MIN) 76 40 26 5 5 90 212 199 e–San Antonio Rampage (FLA) 76 29 38 2 7 67 195 24 Luokka:AHL-kaudet Luokka:Jääkiekkosarjojen kausi 2012–2013
Bā’

Bā’ (, ) on arabialaisen kirjaimiston toinen kirjain. Se vastaa heprealaisen kirjaimiston kirjainta bet (ב). Erikseen esiintyvä bā’ kirjoitetaan kaarena, jonka alapuolella on piste (ب), ja muiden kirjainten kanssa se liitetään viivalla edeltävään ja seuraavaan kirjaimeen (esim. سب sb, با bā, سبا sbā). Kirjaimen äännearvo on . Persian kirjain pe-kirjain (پ) on muodostettu lisäämällä kaksi pistettä bā’-kirjaimeen. Sindhissä bā’sta on muodostettu kirjain ٻ b̤e, jolla ilmaistaan bilabiaalista implosiivia , sekä aspiroitua b-äännettä ilmaiseva kirjain ڀ bhe. Urdussa ja pandžabissa aspiroidun b-äänteen ilmaisemiseen käytetään bā’- ja hā’-kirjainten yhdistelmää (بھ bh). == Lähteet == * === Viitteet === Luokka:Arabialaiset kirjaimet
Pe (arabialainen kirjain)

Pe (, ) on arabialaisen kirjaimiston kirjain, jota käytetään persiassa, urdussa, pandžabissa ja monissa muissa kielissä konsonantin ilmaisemiseen. Kirjainta ei käytetä arabian kielessä, jonka äänteistöön ei kuulu p-äännettä. Pe muodostettiin persian aakkostoon lisäämällä kaksi pistettä arabialaiseen bā’-kirjaimeen (ب). == Lähteet == * === Viitteet === Luokka:Arabialaiset kirjaimet
Nobina

Nobina AB on pohjoismaissa toimiva joukkoliikennealan konserni. Ruotsissa Nobina Sverige tuottaa julkista sopimusliikennettä Ruotsin lääninhallituksille ja vapaata pikavuoroliikennettä Swebus Express -nimellä. Yrityksen markkinaosuus on noin 30 % julkisesta linja-autoliikenteestä Ruotsissa. Nobinan omistaa ryhmä kansainvälisiä pääomasijoittajia, joista esimerkkeinä Blue Bay Asset Management, Bear Stearns, Fidelity Investment ja Avenue Capital. ==Historia== Nobinan edeltäjät Swebus Express ja Concordia Bus yhdistyivät 2000-luvun alussa. Nobinan kaikki tytäryhtiöt vaihtoivat nimensä samantyylisiksi pikavuoroliikennettä hoitavaa Swebus Expressiä lukuun ottamatta vuonna 2009. ==Tytäryhtiöt== Nobina-konserniin kuuluvat: *Nobina Danmark *Nobina Oy *Nobina Norge *Nobina Sverige *Swebus *Nobina Fleet (huoltoyhtiö) == Kuvia == Tiedosto:Nobina 7246 Gullmarsplanilla.jpg|Nobinan Scania CK270UB OmniLink II 7246 linjalla 822 Gullmarsplanilla, Tukholmassa 30.8.2021. Tiedosto:Nobina 3120 Gullmarsplanilla.jpg|Nobinan Scania CK320UA Citywide LEA 3120 linjalla 875 Gullmarsplanilla, Tukholmassa 30.8.2021. Tiedosto:Nobina 2489 Gullmarsplanilla.jpg|Nobinan Scania CK270UA OmniLink II 2489 linjalla 806 Gullmarsplanilla, Tukholmassa 30.8.2021. Tiedosto:Nobina 6900 Liljeholmenissa.jpg|Nobinan Volvo B12BLE 8500LE 6900 linjalla 749 Liljeholmenissa, Tukholmassa 1.9.2021. ==Lähteet== == Aiheesta muualla == Luokka:Linja-autoyhtiöt
Pereskioideae

Pereskioideae on kaktuskasvien (Cactaceae) heimon alaheimo. == Tuntomerkit == Alaheimon kasvit ovat puumaisia, pensasmaisia tai kiipeileviä köynnöksiä, joiden varsissa esiintyy CAM-aineenvaihduntaa, jossa hiilidioksidi sidotaan yöllä orgaanisiksi hapoiksi ja käytetään päivällä yhteyttämiseen. Poikkileikkaukseltaan varret ovat pyöreitä eikä niissä ole uurteita eikä kyhmyjä. Verso on lehdellinen ja piikkinen. Kukat sijaitsevat yksittäin tai kukinnoissa ja ovat avoinna päivällä. Kukkapohjuksessa on suomuja tai lehtiä, jotka toisinaan ovat karisemattomia. Kukan areolit ovat vain harvoin piikkisiä. Kukkapohjus ei ole maljamainen. Hedelmät ovat avautumattomia ja marjamaisia, ja niiden seinämä on usein mehukas. Siemenet ovat enemmän tai vähemmän pyöreitä, enintään 7,5 mm:n läpimittaisia, ruskeanmustia, kiiltäviä, sileitä. Niissä ei ole laajaa kannattimen arven aluetta.Anderson 2001: 100. Alaheimo edustaa kaktuskasvien heimossa ryhmää, jolla on alkukantaisimmat ja eniten kantamuodolta perittyjä ominaisuuksia. Useat ominaisuudet ilmentävät kaktuskasvien sukulaisuutta muihin Caryophyllales-lahkon heimoihin. == Levinneisyys == Alaheimo on levinnyt Etelä-Meksikosta kaikkialle Karibialle ja Keski-Amerikkaan ja suureen osaan Etelä-Amerikkaa Andien itäpuolelle. == Suvut == Alaheimossa on vain yksi suku: puukaktukset (Pereskia). Suku on tosin uusimmassa tutkimuksessa jaettu kahtia niin, että pohjoisimmat lajit muodostavat suvun Rhodocactus, joka on lähinnä kaktusten yhteistä kantamuotoa. Näin ollen suku Pereskia laajemmassa mielessä on parafyleettinen.Stevens 2001– == Lähteet == * Anderson, E. F. 2001: The Cactus Family. - Timber Press. Portland, Oregon. ISBN 0-88192-498-9. * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. Viitattu 31.10.2014. === Viitteet === Luokka:Kaktuskasvit
Kaj Kalin

Kaj Kalin (s. 1956) on suomalainen muotoilun asiantuntija, kriitikko, opettaja, toimittaja ja kirjailija. Hän toimi Taideteollisuusmuseon yli- intendenttinä 1980–1998. Vuodesta 1980 lähtien hän on kirjoittanut muotoilu-, kuvataide- ja kirjallisuusarvosteluja Helsingin Sanomiin. Hän on toiminut Gloria Koti- ja muiden aikakauslehtien kolumnistina ja opettanut muun muassa Kuvataideakatemiassa ja Aalto-yliopistossa. Kalinin vuonna 1994 ilmestynyt kaunokirjallinen teoksensa Veressä sai Kalevi Jäntin palkinnon.Kirjailijat: Kaj Kalin , Siltala. Viitattu 31.10.2014. Vuonna 2012 ilmestynyt Design sai Mahdollisen Kirjallisuuden Seuran kirjallisuuspalkinnon.Silja Järventausta, Kaj Kalin ja Leevi Lehto saavat Mahdollisen Kirjallisuuden Seuran kirjallisuuspalkinnon, Mahdollisen Kirjallisuuden Seura. Viitattu 31.10.2014. Vuonna 2014 Kalin sai Helsingin yliopiston Palmenia-koulutuskeskuksen Persoonallinen kynä -palkinnon.Persoonallinen kynä -palkinto Kaj Kalinille, Helsingin yliopisto 20.8.2014. Viitattu 31.10.2014. ==Kirjallisia teoksia== *Veressä (1994)Ahola, Suvi: Vuosikymmenten aids-kirjallisuutta, Helsingin Sanomat 8.9.2014. Viitattu 31.10.2014. *Design (2012)Jokinen, Minna: Ajatusten ja tavaroiden maailmasta. Kansan uutiset 6.1.2013. Viitattu 31.10.2014. ==Lähteet== Luokka:Suomalaiset kulttuurielämän vaikuttajat Luokka:Suomalaiset kirjailijat Luokka:Suomalainen muotoilu Luokka:Vuonna 1956 syntyneet Luokka:Elävät henkilöt
Cinderella (kappale)

Cinderella on saksalaistuottaja Manianin kappale, jolla myös vierailee saksalaisartisti Maury. Sen julkaisi Zooland Records singlenä 26. heinäkuuta 2013. Kappaleen ovat säveltäneet Yann "Yanou" Peifer, Maurizio Pozzi sekä Manuel Reuter. Kappaleeseen liittyvä virallinen musiikkivideo julkaistiin 31. heinäkuuta 2013. Kappale ei ole onnistunut pääsemään listoille. ==Kappalelista== Digitaalinen lataus #Cinderella (Video Edit) [feat. Maury] - 3:04 #Cinderella (French Video Edit) [feat. Maury] - 3:03 #Cinderella (Crew Cardinal Radio Edit) [feat. Maury] - 3:05 #Cinderella (Ryan T. & Rick M. Radio Edit) [feat. Maury] - 3:14 #Cinderella (Extended Mix) [feat. Maury] - 4:15 #Cinderella (French Extended Mix) [feat. Maury] - 4:15 #Cinderella (Crew Cardinal Remix) [feat. Maury] - 4:50 #Cinderella (Ryan T. & Rick M. Remix) [feat. Maury] - 4:40 ==Lähteet== Luokka:Vuoden 2013 kappaleet Luokka:Manianin kappaleet
I Don’t See Ya

I Don’t See Ya on romanialaisartisti Cristina Rusin kappale. Sen julkaisi Cat Music singlenä 10. kesäkuuta 2010. Kappaleeseen liittyvä musiikkivideo julkaistiin 16. marraskuuta 2009. Kappaleen ainoaksi singlelistasijoitukseksi on jäänyt Venäjän singlelistan 227. sija. == Kappaleet == Digitaalinen lataus # ==Listasijoitukset== Listat (2010) Paras sijoitus Venäjä (Top Hit Weekly General) 227 ==Lähteet== Luokka:Vuoden 2010 kappaleet Luokka:Romanialaiset musiikkikappaleet
Major League Baseball -kausi 1998

Major League Baseball -kausi 1998 oli baseballin Major Leaguen 123. kausi. Kausi päättyi New York Yankeesin voittoon San Diego Padresistä suoraan neljässä ottelussa World Seriesissä. Kauden All-Star -ottelu pelattiin 7. heinäkuuta Coors Fieldilla, Denverissa ja siinä voittajaksi selvisi American League 13–8. Ottelun MVP oli Roberto Alomar (BAL). Arizona Diamondbacks ja Tampa Bay Devil Rays pelasivat ensimmäiset kautensa MLB:ssä. Milwaukee Brewers siirtyi pelaamaan National Leagueen, kun se tähän saakka oli pelannut American Leaguessa. ==Runkosarjan sarjataulukot== American League American League American League American League American League American League Sija Joukkue Voitot Tappiot Tasan Voitto% GB AL East AL East AL East AL East AL East AL East AL East 1\. New York Yankees 114 48 0 .704 – 2\. Boston Red Sox 92 70 0 .568 22.0 3\. Toronto Blue Jays 88 74 1 .543 26.0 4\. Baltimore Orioles 79 83 0 .488 35.0 5\. Tampa Bay Devil Rays 63 99 0 .389 51.0 AL Central AL Central AL Central AL Central AL Central AL Central AL Central 1\. Cleveland Indians 89 73 0 .549 – 2\. Chicago White Sox 80 82 1 .494 9.0 3\. Kansas City Royals 72 89 0 .447 16.5 4\. Minnesota Twins 70 92 0 .432 19.0 5\. Detroit Tigers 65 97 0 .401 24.0 AL West AL West AL West AL West AL West AL West AL West 1\. Texas Rangers 88 74 0 .543 – 2\. Anaheim Angels 85 77 0 .525 3.0 3\. Seattle Mariners 76 85 0 .472 11.5 4\. Oakland Athletics 74 88 0 .457 14.0 National League National League National League National League National League National League Sija Joukkue Voitot Tappiot Tasan Voitto% GB NL East NL East NL East NL East NL East NL East NL East 1\. Atlanta Braves 106 56 0 .654 – 2\. New York Mets 88 74 0 .543 18.0 3\. Philadelphia Phillies 75 87 0 .463 31.0 4\. Montreal Expos 65 97 0 .401 41.0 5\. Florida Marlins 54 108 0 .333 52.0 NL Central NL Central NL Central NL Central NL Central NL Central NL Central 1\. Houston Astros 102 60 0 .630 – 2\. Chicago Cubs * 90 73 0 .552 12.5 3\. St. Louis Cardinals 83 79 1 .512 19.0 4\. Cincinnati Reds 77 85 0 .475 25.0 5\. Milwaukee Brewers 74 88 0 .457 28.0 6\. Pittsburgh Pirates 69 93 1 .426 29.5 NL West NL West NL West NL West NL West NL West NL West 1 San Diego Padres 98 64 0 .605 – 2 San Francisco Giants 89 74 0 .546 9.5 3 Los Angeles Dodgers 83 79 0 .512 15.0 4 Colorado Rockies 77 85 0 .475 21.0 5 Arizona Diamondbacks 65 97 0 .401 33.0 *Asteriskilla merkityt joukkueet valittiin jatkoon villillä kortilla. NL:n villi kortti -joukkue ratkesi ylimääräisessä ottelussa Chicagossa 28. syyskuuta, jolloin Cubs voitti Giantsin 5–3. ==Postseason== ==Lähteet== *Baseball almanakka - American League 1998 *Baseball almanakka - National League 1998 *Division series *League Champiomship Series *Baseball almanakka - 1998 All-Star Game *Baseball almanakka - 1998 World Series Luokka:Major League Baseball -kaudet Luokka:Vuoden 1998 baseball
Chip Ganassi

Floyd "Chip" Ganassi Jr. (s. 24. toukokuuta 1958 Pittsburgh, Pennsylvania) on yhdysvaltalainen entinen kilpa-autoilija, joka nykyään toimii nimeään kantavan Chip Ganassi Racing -tallin omistajana ja johtajana. Ganassi kilpaili omalla urallaan CART-sarjassa vuosina 1981–1986. Legendaarisessa Indy 500 -kilpailussa hänen paras sijoituksensa oli kahdeksas tila vuonna 1983. Oman CART-tallinsa Ganassi perusti vuonna 1990. NASCAR-sarjassa Ganassin nimeä kantava talli debytoi vuoden 2001 Daytona 500 -kilpailussa, jonka viimeisellä kierroksella tapahtuneessa onnettomuudessa kuoli seitsenkertainen mestari Dale Earnhardt. Vuonna 2009 Ganassin talli yhdistyi Earnhardtin tallin kanssa Earnhardt Ganassi Racingiksi mutta palasi alkuperäiseen nimeensä taas kaudelle 2013. Luokka:Yhdysvaltalaiset autourheilijat Luokka:Moottoriurheilun henkilöt Luokka:Vuonna 1958 syntyneet Luokka:Elävät henkilöt
Tā’

Tā’ (, ) on arabialaisen kirjaimiston kolmas kirjain. Se vastaa heprealaisen kirjaimiston kirjainta tav (ת). Erikseen esiintyvä tā’ kirjoitetaan kaarena, jonka yläpuolella on kaksi pistettä (ت), ja muiden kirjainten kanssa se liitetään viivalla edeltävään ja seuraavaan kirjaimeen (esim. ست st, تا tā, ستا stā). Kirjaimen äännearvo on arabiassa ja persiassa . Indoarjalaisissa kielissä on neljä erilaista t-äännettä, ja näiden ilmaisemiseksi aakkostoa on laajennettu uusilla kirjaimilla. Tyypillisesti tarkkeeton tā’ ilmaisee näissä kielissä aspiroimatonta dentaaliäännettä . Urdussa ja pandžabissa retrofleksinen ilmaistaan tā’-kirjaimella, jonka yläpuolella on kahden pisteen asemesta ṭā’-kirjaimen näköinen tarkemerkki (ٹ). Aspiroitu dentaalinen ja retrofleksinen t-äänne ilmaistaan kirjoittamalla konsonantin jälkeen kirjain hā’ (dentaali تھ , retrofleksi ٹھ ). Sindhissä t:n variantit erotetaan toisistaan pisteiden määrää ja paikkaa muuttamalla (ت , ٿ , ٽ , ٺ ). == Lähteet == * === Viitteet === Luokka:Arabialaiset kirjaimet
Opuntioideae

Opuntioideae on kaktuskasvien (Cactaceae) heimoon kuuluva alaheimo. == Tuntomerkit == Alaheimon kasvit ovat vaihtelevia ulkoasultaan: on puumaisia, pensasmaisia ja mätästäviä lajeja. Niiden varret ovat tavallisesti jakautuneet niveliksi (kladodioiksi eli laakavarsiksi). Kasveissa on lehtiä, mutta ne ovat lyhytikäisiä, liereitä ja pieniä. Areoleissa eli kääpiöversoissa on väkäskarvoja (glokidioita) ja erilaisia piikkejä. Kukat sijaitsevat yksittäin tavallisesti varsinivelen sivulla ja ovat perättömiä ja päivällä kukkivia. Kukkapohjuksessa on lehtiä, areoleja, glokidioita ja piikkejä. Pohjusmalja on lyhyt tai puuttuu. Hedelmä on marjamainen, avautumaton, joskus kypsyttyään kuiva. Siemenet ovat pyöreitä tai soikiomaisia, läpimitaltaan 3–12 mm, ja niitä peittää siemenen kannattimesta kehittynyt kova vaippa (arillus).Anderson 2001: 101. == Levinneisyys == Alaheimo on levinnyt laajalle Amerikassa Kanadasta melkein Etelä-Amerikan eteläkärkeen. == Suvut == Alaheimo koostuu 15 suvusta: *Austrocylindropuntia – etelänopuntiat *Brasiliopuntia – brasilianopuntiat *Consolea *Cumulopuntia *Cylindropuntia – lieriöopuntiat *Grusonia *Maihueniopsis – katraskaktukset *Miqueliopuntia *Opuntia – opuntiat *Pereskiopsis – rankokaktukset *Pterocactus *Quiabentia – karakaktukset *Tacinga *Tephrocactus *Tunilla == Lähteet == * Anderson, E. F. 2001: The Cactus Family. – Timber Press. Portland, Oregon. ISBN 0-88192-498-9. * Finto: Kassu – Kasvien suomenkieliset nimet: Cactaceae – kaktuskasvit. === Viitteet === *
Louis Joxe

Louis Joxe (16. syyskuuta 1901 Bourg-la-Reine, Hauts-de-Seine – 6. huhtikuuta 1991) oli ranskalainen diplomaatti ja poliitikko. Hänet muistetaan erityisesti Algerian sodan päättäneiden ja Algerian itsenäistymiseen johtaneiden neuvottelujen johtamisesta 1960-luvun alussa. Joxe opiskeli historiaa ja maantiedettä ja toimi aluksi opettajana, kunnes alkoi suuntautua kansainvälisiin tehtäviin.Saxon, Wolfgang: Louis Joxe, Gaullist, Dies at 89; Negotiated Algeria's Sovereignty, The New York Times 7.4.1991. Viitattu 31.10.2014. Hän osallistui Kansainliiton toimintaan Ranskan valtuuskunnan jäsenenä. Vuosina 1934–1939 hän toimi Ranskan puolivirallisen uutistoimiston Havasin ulkomaanosaston tarkastajana. Toisessa maailmansodassa Joxe toimi kansallisen vapautuskomitean pääsihteerinä ja väliaikaishallituksen palveluksessa. Vuosina 1946–1952 toimi Ranskan ulkoministeriön kulttuuriosaston päällikkönä, minkä jälkeen hän oli suurlähettiläänä Neuvostoliitossa ja Länsi-Saksassa .Iloniemi, Jaakko: ”Joxe, Louis (1901)”, teoksessa Joxe osallistui Indokiinan sodan rauhanneuvotteluihin 1954. Vuonna 1959 hänestä tuli pääministerin viraston valtiosihteeriksi. Seuraavana vuonna Joxe toimi lyhyesti opetusministerinä ja nimitettiin sitten vaikeaan Algerian- asioiden ministerin tehtävään. Hänellä oli merkittävä rooli Algerian itsenäisyyteen johtaneen Évianin sopimuksen laadinnassa. Joulukuussa 1962 Joxe nimitettiin Georges Pompidoun hallituksen valtionhallinnon uudelleenorganisoinnista vastaavaksi ministeriksi. Hän toimi Pompidoun sijaisena valtion johdossa muun muassa Pariisin kevään 1968 opiskelijamellakoiden aikana, jolloin hänen katsottiin epäonnistuneen ja hän erosi ministerin tehtävistä. Joxe vetäytyi julkisista tehtävistä 1989. Hänen poikansa on monissa poliittisissa tehtävissä toiminut Pierre Joxe, joka kuuluu sosialisteihin. ==Lähteet== Luokka:Ranskan oikeusministerit Luokka:Ranskan opetusministerit Luokka:Ranskan suurlähettiläät Luokka:Vuonna 1901 syntyneet Luokka:Vuonna 1991 kuolleet
Forward secrecy

Kryptografiassa forward secrecyIEEE 1363-2000: IEEE Standard Specifications For Public Key Cryptography. Institute of Electrical and Electronics Engineers, 2000. http://grouper.ieee.org/groups/1363/ (suomeksi jatkosalaisuus) on joidenkin salausjärjestelmien ominaisuus, jonka ansiosta salausavaimen murtaminen ei johda aiemmin salattujen viestien tietoturvan vaarantumiseen. Se perustuu istuntokohtaisiin avaimiin, jotka luodaan salausavaimen perusteella. ==Lähteet== Luokka:Salakirjoitustekniikka
Trucker’s Hitch

Trucker’s Hitch on norjalaisen muusikkoduo Ylviksen kappale. Sen julkaisi Universal Music Group singlenä 17. syyskuuta 2014. Kappaleeseen liittyvä musiikkivideo julkaistiin päivää ennen singlejulkaisua. Videopalvelu YouTubessa videota katsottiin jo kahden päivän aikana yli puoli miljoonaa näyttökertaa. Sanoituksiltaan kappale kertoo solmuista sekä erityisesti sadonkorjaajansolmun tekemisestä. Kappale ei ole toistaiseksi onnistunut saavuttamaan kansainvälisesti suurta suosiota, mutta kotimaassaan Norjassa kappale on päässyt parhaimmillaan singlelistan 10. sijalle. ==Kappalelista== Digitaalinen lataus #Trucker’s Hitch - 3:23 ==Listasijoitukset== Listat (2014) Paras sijoitus Norja (VG-lista) 10 ==Lähteet== Luokka:Vuoden 2014 kappaleet Luokka:Ylviksen kappaleet